 Madaxweyne ku-xigeenka Puntland Cabdixakiin Camey oo Shir-jaraaid ku qabtay Magaalada Garoowe ayaa Somaliland ku eedeeyay inay ku lug lahayd Qaraxa ka dhacay Buuhoodle, balse Wasiirka Wasaaradda Hawlaha Guud, Dhulka iyo Guryeynta Somaliland Cabdirashiid Xaaji Ducaale Qambi oo Shalay Shir-jaraaid ku qabtay Xafiiskiisa Hargeysa, ayaa ka jawaabay eedaymahaasi, waxaanu yidhi Waxaan doonayaa inaan hadal kooban ka idhaahdo Hadal ay Shalay illaa doraad aad ugu rafteen kuna celcelinayeen Madaxweyne ku-xigeenka Puntland iyo Nin la yidhaahdo Maxamed Yuusuf Jaamac Indho-sheel oo ay yidhaahdeen Somaliland baa ka dambaysay Qaraxii ka dhacay Buuhoodle, hadalkaasi waa hadal la siyaasadeeyay oo colaad ku fadhiya oo dad isku dil ku fadhiya oo hubsiimo laaan ku fadhiya. 